# **DECIZIA ETAPEI DE ÎNCADRARE**

## Nr. 00 din 00.00.2018

 Proiect

Ca urmare a solicitării de emitere a acordului de mediu adresate de **Meleg Beata**, cu domiciliul în comuna Șărmășag, satul Șărmășag, str. Teilor, nr. 6, jud. Sălaj, înregistrată la APM Salaj cu nr. 889 din data de 14.02.2018, în baza:

* **Hotărârii Guvernului nr. 445/2009** privind evaluarea impactului anumitor proiecte publice şi private asupra mediului, cu modificările şi completările şi ulterioare;
* **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, cu modificǎrile şi completǎrile ulterioare, aprobată prin **Legea nr. 49/2011**,

autoritatea competentă pentru protecţia mediului APM Sălaj decide, ca urmare a consultărilor desfăşurate în cadrul şedinţei Comisiei de Analiză Tehnică din data de 12.03.2018, că proiectul: ***Construire vulcanizare auto cu sală de așteptare și anexe*,** propus a fi amplasat în comuna Șărmășag, satul Șărmășag, str. Gării, nr. 115, jud. Sălaj, nu se supune evaluării impactului asupra mediului şi nu se supune evaluării adecvate.

Justificarea prezentei decizii:

I. Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:

a) Proiectul se încadrează în prevederile HG nr. 445*/*2009 Anexa 2, la pct. 10, lit. a) și lit. b);

b) Caracteristicile proiectului:

b1) mărimea proiectului: Proiectul propus constă în realizarea lucrărilor de construire a unei hale metalice pentru vulcanizare auto și a unei clădiri din beton armat cu spații anexe pentru depozitare anvelope noi și uzate, spații pentru vestiare, spații pentru birouri, sală de așteptare etc., cu regim de înălțime parter P în zona halei și P+Mparțial în zona clădirii cu destinația de birouri cu spații anexe, și se va construi o platformă betonată pe o suprafață de 150 mp.

Construcțiile vor fi amplasate pe un teren de 2088 mp, aflat în proprietatea lui Meleg Beata, nr. cadastral 51310.

Suprafața construită utilă parter - 271.18 mp, suprafața construită la parter - 287.64 mp

suprafața construită utilă mansardă - 102.20 mp, suprafața construită la mansardă - 137.40 mp. Suprafața construită desfășurată - 425.04 mp, înălțimea maximă Hmax. = 6.00 m.

***Funcțiuni:***

Parter: atelier pentru vulcanizare: S = 146.63 mp, vestiar: S = 9.00 mp, sala de așteptare: S = 53.00 mp, grup sanitar clienți: S = 8.25 mp, birou maistru: S = 9.00 mp, loc de luat masă personal: S = 8.70 mp, atelier echilibrare roți: S = 5.55 mp, vestiar+gr. sanitar: S = 9.00 mp, centrala termică: S = 7.50 mp, magazie: S = 14.55 mp.

Etaj: birou: S = 37.24 mp, birou: S = 17.25 mp, birou: S = 14.55 mp, baie: S = 5.55 mp, baie: S = 8.70 mp, loc de luat masă: S = 14.55 mp, balcon: S = 4.36 mp.

Vecinătăți: teren viran – spre Nord, teren cu construcție – spre Sud, drum – spre Est, cale ferată - spre Vest. Accesul pe amplasament se face din drumul E81.

Demontarea și montarea anvelopelor uzate se va desfășura în construcțiile închise (hală), acoperite.

b2) cumularea cu alte proiecte: nu este cazul;

b3) utilizarea resurselor naturale:

- alimentarea cu apă a obiectivului doar în scop menajer se va face prin racord la sistemul centralizat de alimentare al localității Șărmășag.

*-* alimentarea cu energie electrică*:* se va face de la rețeaua de energie electrică existentă în zonă;

- alimentarea cu energie termică: va fi asigurată de aeroterme pe curent electric.

b4) evacuarea apelor uzate: menajere se va realiza intr-un bazin vidanjabil din beton armat. Evacuarea apelor pluviale în sistemul de evacuare al apelor pluviale din fața terenului.

b5) producţia de deşeuri: conform Legii nr. 211/2011(r1), privind regimul deşeurilor, cu modificările și completările ulterioare: - în perioada de execuţie a proiectului vor rezulta deşeuri care, vor fi colectate selectiv și se vor valorifica/elimina numai prin operatori economici autorizați;

- lucrările necesare organizării de şantier constă în: organizarea de şantier se va face în cadrul incintei studiat și constă în depozitări temporare de materiale şi asigurarea mijloacelor umane;

b6) emisiile poluante, inclusiv zgomotul şi alte surse de disconfort: se vor respecta limitele prevăzute de normele în vigoare;

b7) riscul de accident, ţinându-se seama în special de substanţele şi tehnologiile utilizate: - nu este cazul;

c) Localizarea proiectului: comuna Șărmășag, satul Șărmășag, str. Gării, nr. 115, jud. Sălaj.

c1) utilizarea existentă a terenului: conform certificatului de urbanism nr. 15 din 28.04.2016, emis de Comuna Șărmășag, terenul se află în intravilanul comunei Șărmășag, sat Șărmășag, și este proprietatea numitei Meleg Beata, iar conform P.U.G. se află în zona unități industriale/depozitare, are categoria de folosință arabil.

c2) relativa abundenţă a resurselor naturale din zonă, calitatea şi capacitatea regenerativă a acestora: - nu este cazul;

c3) capacitatea de absorbţie a mediului: - nu este cazul;

d) Caracteristicile impactului potenţial:

d1) extinderea impactului, aria geografică şi numărul persoanelor afectate: - punctual pe perioada de execuţie;

d2) natura transfrontieră a impactului: - nu este cazul;

d3) mărimea şi complexitatea impactului: - impact redus pe perioada de execuţie şi funcţionare.

d4) probabilitatea impactului: - redusă, pe perioada de execuţie şi funcţionare;

 d5) durata, frecvenţa şi reversibilitatea impactului: - perioada de expunere va fi redusă, întrucât poluanţii se vor manifesta doar pe amplasamentul unde au loc lucrări de execuţie. În perioada de execuţie a proiectului impactul asupra factorilor de mediu va fi temporar. Pe măsura realizării lucrărilor şi închiderii fronturilor de lucru, calitatea factorilor de mediu afectaţi va reveni la parametrii iniţiali.

Condiţiile de realizare a proiectului:

a). Respectarea prevederilor art. 22 alin. (1) din HG nr. 445/2009: "În situaţia în care, după emiterea acordului de mediu şi înaintea obţinerii aprobării de dezvoltare, proiectul a suferit modificări, titularul proiectului este obligat să notifice în scris autoritatea publică pentru protecţia mediului emitentă asupra acestor modificări."

b). În cadrul organizării de şantier, precum şi pe durata execuţiei lucrărilor se vor lua toate măsurile necesare pentru evitarea poluării factorilor de mediu sau prejudicierea stării de sânătate sau confort a populaţiei, fiind obligatoriu să se respecte normele, standardele şi legislaţia privind protecţia mediului, în vigoare;

c).Colectarea deşeurilor rezultate pe durata execuţiei lucrărilor şi depozitarea/ valorificarea acestora cu respectarea prevederilor legislaţiei privind regimul deşeurilor.

d). Respectarea prevederilor actelor/avizelor emise de alte autorităţi pentru prezentul proiect.

e). Realizarea reţelelor de canalizare etanşe pentru a preveni poluarea solului şi a pânzei freatice.

f). Respectarea prevederilor Ord. 119/2014, privind nivelul de zgomot.

g). Înterzicerea depozitării direct pe sol a deşeurilor sau a materialelor cu pericol de poluare.

h). Conform art. 49, alin. 3-4 din Ordinul MMP nr. 135 din 2010 *privind aprobarea Metodologiei de aplicare a evaluării impactului asupra mediului pentru proiecte publice şi private*: "la finalizarea proiectelor publice şi private care au făcut obiectul procedurii de evaluare a impactului asupra mediului şi/sau al procedurii de evaluare adecvată, după caz, în condiţiile prezentei metodologii, autoritatea competentă pentru protecţia mediului efectuează un control de specialitate pentru verificarea respectării prevederilor deciziei etapei de încadrare, a acordului de mediu/avizului Natura 2000, după caz. Procesul-verbal întocmit se anexează şi face parte integrantă din procesul-verbal de recepţie la terminarea lucrărilor."

 La şedinţa CAT din data de 12.03.2018 au fost solicitate următoarele acte/avize:

 - punct de vedere ISU;

 - notificare DSP;

Prezentul act nu exonerează de răspundere titularul, proiectantul si/sau constructorul în cazul producerii unor accidente în timpul execuţiei lucrărilor sau exploatării acestora.

 Prezenta decizie poate fi contestată în conformitate cu prevederile Hotărârii Guvernului nr. 445/2009 şi ale Legii contenciosului administrativ nr. 554/2004, cu modificările şi completările ulterioare.

**DIRECTOR EXECUTIV**

 **dr. ing. Aurica GREC**

**Şef serviciu Avize, Acorduri, Autorizații,**

**ing. Gizella Balint**

Întocmit,

cons. Hajnalka Mate - György